《还丹复命篇 其二》
宋代·薛道光

精气元无本，神灵共一家。但能擒五贼，自可结三花。

甲乙无令失，庚辛不要差。一阳归正令，七返转河车。

作者简介：陕府鸡足山人，一名式，又名道原，字太源。尝为僧，法号紫贤，又号毗陵禅师。云游长安，留开福寺。后为道士。徽宗崇宁五年寓郿，遇石杏林传授口诀真要，乃注解《悟真篇》，作《复命篇》及《丹髓歌》。高宗绍兴中寿至一百十四岁卒。